CELEX: 32015D0349
Language: da
Date: 2015-03-02 00:00:00
Title: Kommissionens gennemførelsesafgørelse (EU) 2015/349 af 2. marts 2015 om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra det er tilladt at importere kødprodukter og behandlede maver, blærer og tarme til Unionen i forbindelse med højpatogen aviær influenza som følge af udbrud i staterne Idaho og Californien (meddelt under nummer C(2015) 1315)  EØS-relevant tekst

4.3.2015   
            
            
               DA
            
            
               Den Europæiske Unions Tidende
            
            
               L 60/68
            
         KOMMISSIONENS GENNEMFØRELSESAFGØRELSE (EU) 2015/349
   af 2. marts 2015
   om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra det er tilladt at importere kødprodukter og behandlede maver, blærer og tarme til Unionen i forbindelse med højpatogen aviær influenza som følge af udbrud i staterne Idaho og Californien
   
      
         (meddelt under nummer C(2015) 1315)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c), og
   ud fra følgende betragtninger:
   
               (1)
            
            
               Ved Kommissionens beslutning 2007/777/EF (2) er der fastsat dyre- og folkesundhedsmæssige bestemmelser for import til samt transit og oplagring i Unionen af sendinger af kødprodukter og behandlede maver, blærer og tarme (i det følgende benævnt »varerne«).
            
         
               (2)
            
            
               Del 1 i bilag II til beslutning 2007/777/EF indeholder en beskrivelse af de områder i tredjelande, for hvilke indførsel i Unionen af varerne er begrænset af dyresundhedsmæssige grunde, og for hvilke regionalisering finder anvendelse. Del 2 i det nævnte bilag indeholder en liste over tredjelande eller dele af tredjelande, hvorfra det er tilladt at indføre varerne til Unionen, forudsat at de er blevet underkastet den relevante behandling, jf. del 4 i bilaget.
            
         
               (3)
            
            
               USA er opført i del 2 i bilag II til beslutning 2007/777/EF som et tredjeland, fra hvilket import til og transit gennem Unionen af sendinger af varer hidrørende fra fjerkræ, opdrættet fuglevildt og vildtlevende fuglevildt er tilladt fra visse dele af dets område, afhængigt af tilstedeværelsen af udbrud af HPAI. Denne regionalisering blev anerkendt ved beslutning 2007/777/EF, som ændret ved Kommissionens gennemførelsesafgørelse (EU) 2015/252 (3), som følge af udbrud af HPAI i staterne Oregon og Washington. Beslutning 2007/777/EF giver mulighed for, at varerne kan indføres til Unionen fra de berørte områder af staterne Oregon og Washington efter at være blevet underkastet behandling »D« som beskrevet i del 4 i bilag II til beslutning 2007/777/EF (i det følgende benævnt behandling »D«).
            
         
               (4)
            
            
               USA bekræftede tilstedeværelsen af HPAI af subtype H5N2 i en fjerkræbesætning i staten Idaho den 20. januar 2015 og tilstedeværelsen af HPAI af subtype H5N8 i staten Californien den 23. januar 2015. Veterinærmyndighederne i USA suspenderede øjeblikkeligt udstedelsen af veterinærcertifikater for sendinger af varer bestemt for eksport til Unionen fra disse stater og en del af staten Oregon, for hvilke der er indført veterinære restriktioner i forbindelse med disse nye udbrud. USA har også gennemført sanering med henblik på at bekæmpe HPAI og begrænse spredning heraf.
            
         
               (5)
            
            
               En aftale mellem Unionen og USA (4) giver mulighed for en hurtig, gensidig anerkendelse af regionaliseringsforanstaltninger i tilfælde af sygdomsudbrud i Unionen eller i USA (i det følgende benævnt »aftalen«).
            
         
               (6)
            
            
               Baseret på tilstedeværelsen af HPAI i staterne Idaho og Californien bør varer hidrørende fra fjerkræ, opdrættet fuglevildt og vildtlevende fuglevildt fra disse dele af de ovenfor nævnte stater og fra den del af staten Oregon, for hvilken veterinærmyndighederne i USA har indført restriktioner, underkastes mindst »behandling D« for at forhindre indslæbning af HPAI-virus til Unionen.
            
         
               (7)
            
            
               Del 1 i bilag II til beslutning 2007/777/EF bør derfor ændres i overensstemmelse hermed.
            
         
               (8)
            
            
               Beslutning 2007/777/EF bør derfor ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 2007/777/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 2. marts 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 18 af 23.1.2003, s. 11
   
   
      (2)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EFT L 312 af 30.11.2007, s. 49).
   
      (3)  Kommissionens gennemførelsesafgørelse (EU) 2015/252 af 13. februar 2015 om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra import af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza (EUT L 41 af 17.2.2015, s. 52).
   
      (4)  Aftale mellem Det Europæiske Fællesskab og De Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter som godkendt på vegne af Fællesskabet ved Rådets afgørelse 1998/258/EF (EFT L 118 af 21.4.1998, s. 1).
   
      BILAG
      I del 1 i bilag II til beslutning 2007/777/EF affattes oplysningerne for USA således:
      
         
                     »USA
                  
                  
                     US
                  
                  
                     01/2014
                  
                  
                     Hele landet
                  
               
                     US-1
                  
                  
                     01/2014
                  
                  
                     Hele USA undtagen området US-2
                  
               
                     US-2
                  
                  
                     01/2014
                  
                  
                     Område af USA svarende til:
                     
                                  
                              
                              
                                 Hele staten Washington
                              
                           
                                  
                              
                              
                                 Douglas County og Malheur County i staten Oregon
                              
                           
                                  
                              
                              
                                 Canyon County og Payette County i staten Idaho
                              
                           
                                  
                              
                              
                                 Stanislaus County og Tuolumne County i staten Californien«